CELEX: 32017R1241
Language: lt
Date: 2017-07-10 00:00:00
Title: 2017 m. liepos 10 d. Tarybos įgyvendinimo reglamentas (ES) 2017/1241, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje

11.7.2017   
            
            
               LT
            
            
               Europos Sąjungos oficialusis leidinys
            
            
               L 178/1
            
         TARYBOS ĮGYVENDINIMO REGLAMENTAS (ES) 2017/1241
   2017 m. liepos 10 d.
   kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje
   EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdama į 2012 m. sausio 18 d. Tarybos reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011 (1), ypač į jo 32 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2012 m. sausio 18 d. Taryba priėmė Reglamentą (ES) Nr. 36/2012;
            
         
               (2)
            
            
               vienas asmuo nebeturėtų būti Reglamento (ES) Nr. 36/2012 II priede pateiktame fizinių ir juridinių asmenų, subjektų ar organizacijų, kuriems taikomos ribojamosios priemonės, sąraše (toliau – sąrašas);
            
         
               (3)
            
            
               vienas subjektas turėtų būti įtrauktas į Reglamento (ES) Nr. 36/2012 II priede pateiktą subjektų sąrašą;
            
         
               (4)
            
            
               tai pat turėtų būti atnaujinta informacija, susijusi su vienu iš Reglamento (ES) Nr. 36/2012 II priede pateiktame sąraše nurodytų asmenų;
            
         
               (5)
            
            
               todėl Reglamento (ES) Nr. 36/2012 II priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 36/2012 II priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 10 d.
      
         
            Tarybos vardu
         
         
            Pirmininkas
         
         M. MAASIKAS
      
   
   
      (1)  OL L 16, 2012 1 19, p. 1.
   
      PRIEDAS
      Reglamento (ES) Nr. 36/2012 II priedas iš dalies keičiamas taip:
      
                  1)
               
               
                  A dalyje („Asmenys“) išbraukiamas su toliau nurodytu asmeniu susijęs įrašas:
                  
                              „202.
                           
                           
                              Ahmad Barqawi (dar žinomas kaip Ahmed Barqawi)“;
                           
                        
            
                  2)
               
               
                  A dalyje („Asmenys“) su toliau nurodytu asmeniu susijęs įrašas pakeičiamas taip:
                  
                               
                           
                           
                              Vardas, pavardė
                           
                           
                              Identifikavimo informacija
                           
                           
                              Įtraukimo į sąrašą priežastys
                           
                           
                              Įtraukimo į sąrašą data
                           
                        
                              „203.
                           
                           
                              George Haswani
                              (dar žinomas kaip Heswani; Hasawani; Al Hasawani)
                           
                           
                              Adresas: Damascus Province, Yabroud, Al Jalaa St, Syria
                           
                           
                              Sirijoje veikiantis verslo lyderis, turintis interesų ir (arba) vykdantis veiklą inžinerijos, statybos ir naftos ir dujų sektoriuose. Jis turi kelių Sirijoje esančių bendrovių ir subjektų, visų pirma „HESCO Engineering and Construction Company“ (vienos didžiausių inžinerijos ir statybų bendrovių) akcijų ir (arba) daro joms reikšmingą įtaką.
                           
                           
                              2015 3 7“
                           
                        
            
                  3)
               
               
                  B dalyje („Subjektai“) į subjektų sąrašą įtraukiamas šis subjektas:
                  
                               
                           
                           
                              Pavadinimas
                           
                           
                              Identifikavimo informacija
                           
                           
                              Įtraukimo į sąrašą priežastys
                           
                           
                              Įtraukimo į sąrašą data
                           
                        
                              „71.
                           
                           
                              „Abdulkarim Group“
                              (dar žinoma kaip „Al Karim for Trade and Industry/Al Karim Group“)
                           
                           
                              5797 Damaskas
                              Sirija
                           
                           
                              „Abdulkarim Group“ yra tarptautiniu mastu pripažįstamas Sirijos konglomeratas, susijęs su Wael Abdulkarim, kuris įtrauktas į sąrašą kaip Sirijoje veikiantis verslo lyderis.
                           
                           
                              2017 7 11“